На 9 януари църквата почита Св. Петър Севастийски! - Patrioti Net
На 9 януари църквата почита Св. Петър Севастийски!
Св. Петър Севастийски се родил в Кесария Кападокийска в семейството на света Емилия и Василий Старши, които отгледали и възпитали също светите Василий Велики и Григорий Нисийски и благочестивата света Макрина.
Свети Петър бил брат на Василий Велики, десети и последен син на родителите си. Особено голямо участие във възпитанието му взела по-голямата му сестра Макрина. Тя му дала най-възвишеното познание, като от ранна възраст насочвала ума му към изучаване на Божието Слово. Благодарение на грижите на Макрина, юношата станал толкова добродетелен, че по думите на брат си, Григорий Нисийски, „в живота си след това бил, струва ми се, не по-долу от Василий Велики по добродетели.
Когато Петър станал на възраст, свети Василий, който бил епископ на Кесария Кападокийска, го ръкоположил за презвитер. Впоследствие свети Петър бил поставен за епископ на Севастия Арменска. Като епископ той присъствувал на II Вселенски събор против Македоний през 381 г. в Константинопол. Починал в края на IV век.
Предишна статияНа 9 януари църквата почита Св. мъченик Полиевкт!
Следваща статияНа 9 януари църквата почита Св. преподобни Евстратий Чудотворец!